
Ms Aula 
A CAMAAN a 


ANUNŢURI iz AY e ARCA it 


+ Rusaliile ne-au adus 
darul a doi prunci în ob- 
şte: Ilie, al lui Petrişor şi 
al Danei-Genevieva. Şi 
Ziana, a doua fetiţă a lui 
Alin şi a Ioanei Barbura. 
Să li se facă Pogorârea 
Sfântului Duh chip de 
foc al împreună-mân- 
tuirii! 


* Ca şi anul trecut, o par- 
te din fraţi, însoţiţi de 
Părintele Ștefan şi de 
strana fetelor s-au bucu- 
rat de hramul Sf. Treime al mănăstirii de la Criscior, locaş de nevoinţă şi rugăciune pentru una din obştile 
noastre de maici. 


+ Săptămâna aceasta au început mai multe lucrări în exteriorul Bisericuţei: au fost înlocuite cele trei cruci de pe 
acoperiş, iar Altarul de vară a primit şi el două cruci. Se lucrează şi la alee, montându-se dale noi. 


ŞTIRI 


* Joi, Sinodul Mitropolitan al Mitropoliei Banatului s-a întrunit în şedinţă de lucru 
pentru a studia proiectele de texte liturgice (tropar, condac, sinaxar, vecernie, utre- 
nie şi acatist) şi de icoane întocmite în vederea canonizării protosinghelului Ca- 
listrat Bobu, duhovnicul de altădată al mănăstirilor bănăţene Săraca, Timişeni şi 
Vasiova, precum şi a preotului Ilarion Felea, fost profesor de Teologie la Arad. 
De textele slujbei Părintelui Ilarion Felea s-a ocupat cu multă râvnă părintele Luci- 
an. (sursa: arhiepiscopiaaradului.ro) 


* Duminică 26 iunie 2022, începând cu ora 18:00, la Sala Mare a Centrului Cultu- 
ral „Drăgan Muntean” din Deva, va avea loc o conferinţă duhovnicească extraor- 
dinară, susţinută de părintele Zaharia Zaharou, duhovnicul Mănăstirii 
„Sfântul Ioan Botezătorul” — Essex din Anglia. (sursa: basilica.ro) 


* Vineri, 10 iunie 2022, la Biblioteca Judeţeană a avut loc lansarea unui prim vo- 
lum semnat de doamna prof. Anamaria Jitea, intitulat „Drum -— jurnalul 
unui profesor de la ţară”, care include gândurile, sentimentele, întâmplările de 
zi cu zi, emoţiile elevilor şi cadrelor didactice, imagini şi oameni — într-o reunire de 
trăiri sufleteşti scrise în timpul pandemiei. La eveniment a participat şi IPS Timo- 
tei. (sursa: arhiepiscopiaaradului.ro) 

Mitropolitul Antonie de Suroj 
FRUMUSEŢEA ŞI URÂȚENIA. 
Convorbiri duhovniceşti despre artă şi realitate 


Mitropolitul 


Antonie i 
îi odă ca Ed aa iata iasă : Ș , de Suroj /, 
Frumuseţea desăvârşită ni se dezvăluie în Hristos, Dumnezeu întrupat. Din punctul de 
vedere al unui creştin, Hristos dezvăluie desăvârşirea frumuseţii umane și revelaţia fru- Frumuseţea 2 
museţii divine care îl umple. Pe de altă parte, creştinismul cere integritatea mintii și a şi ur âţeni a 

inimii, cere o atitudine morală, adică nu doar respectarea regulilor, ci o abordare care Senei dei 
exclude ceea ce Andre Malraux numeşte pseudo-artă sau pseudo-frumuseţe. despre artă şi realitate 


Aşteptăm întrebările, sugestiile şi eventualele colaborări pe adresa revista.maximina 0 gmail.com sau la tel. 
0734.194.372. Mulţumim tuturor pentru rugăciuni şi ajutor financiar. 

Foaie ortodoxă pentru sufleț 


Să nu ne bizuim pe cunoaş- 
ee tere când venim înaintea 
lui Dumnezeu, ci să ne apropi- 

em de El cu cuget de prunc. 


sfaturi despre 
RUGĂCIUNE 


sf. Ignatie Briancianinov 


Cel ce doreşte să se deprindă cu Rugăciunea lui lisus să o rosteas- 
că mai întâi cu gura. Multa rugăciune cu gura trece de la sine în 
rugăciunea minţii, iar din aceasta se naşte rugăciunea inimii. Ru- 
găciunea nu trebuie rostită cu voce tare, ci încet, numai în auzul 
tău. 


Mai ales în timpul împrăştierii, al tristeţii, al deznădejdii, al lenei, 
e foarte folositor să facem rugăciunea cu gura: la auzul ei, sufletul 
se trezeşte din somnul lui greu, în care îl bagă, de obicei, tristețea 
şi deznădejdea. 


Foarte folositor este să facem rugăciunea cu gura în timpul năvăli- 
rii puternice a gândurilor şi fanteziilor poftei trupeşti şi ale mâni- 


Sf. FLORENTINA, stareță din spania 


(20 iunie sec. 636) 


Sf. Florentina face parte dintr-o familie spaniolă care a dat Bisericii 4 sfinţi. 
Fraţii săi mai bine cunoscuţi sunt Isidor, Leandru şi Fulgentiu de Se- 
villa, toţi canonizaţi. Primii doi au scris opere teologice importante pentru 
Biserică, dedicându-le tocmai monahiei Florentina, devenită stareță a unei 
mănăstiri mari din Spania. Ea era o femeie inteligentă, cunoscătoare a şti- 
inţei şi scrierilor bisericeşti. Regulile monahale lăsate Florentinei si obştii ei 
de fratele său, Leandru, au fost folosite în apus timp de sute de ani, în speci- 
al în mănăstirile de maici 

ei, când, din cauza lucrării lor, se 
înfierbântă şi clocoteşte sângele, se 
înlătură pacea şi liniştea din inimă, 
când mintea se clatină şi slăbeşte, ca 
şi cum e doborâtă de mulţimea gân- 
durilor şi fanteziilor desfrânate. Du- 
hurile răutăţii, a căror prezenţă nu 
este descoperită ochilor trupeşti, dar 
este recunoscută de suflet după in- 
fluenţa produsă de ele asupra lui, 
auzind numele, groaznic pentru ele, 
al Domnului Iisus, cad în nedumeri- 
re şi intră în încurcătură, se tem şi 
nu întârzie să se îndepărteze de su- 
flet. 


Când stăm la rugăciune, nu trebuie 
să ne moleşim, mişcând vreun 
mădular al trupului, nici să ne în- 
toarcem ochiul sau privirea, ci să 
stăm nemişcaţi ca un stâlp sau ca 
unul fără de trup. 


Pe cel ce începe a se obişnui cu rugă- 
ciunea lui Iisus îl ajută foarte mult la 


deprinderea ei pravila zilnică de chi- 
lie, alcătuită dintr-un număr anumit 
de metanii şi închinăciuni, pe măsu- 
ra puterilor. Metaniile se fac încet, 
fără grabă, cu sentimentul pocăinţei 
şi la fiecare metanie se rosteşte rugă- 
ciunea lui lisus. De la metanii trupul 
se încălzeşte, oboseşte puţin, iar sta- 
rea aceasta contribuie la atenţie şi 
înduioşare. 


Să ne păzim ca această stare să nu se 
prefacă în înflăcărare trupească, di- 
ferită de căldura duhovnicească. Iată 
care este diferenţa dintre ele: roa- 
dele înflăcărării trupeşti sunt 
îngâmfarea, încrederea prea mare în 
sine, mândria cugetului, trufia, de 
care se prinde uşor înşelarea. Pe 
când roadele căldurii duhovni- 
ceşti sunt pocăinţa, smerenia, plân- 
sul. 


Rugăciunea începătorului nu are 
nevoie de învăţător, ci de atenţie, 


de râvnă şi de osârdie deosebită, şi 
învățătorul ei e Dumnezeu. Cel ce a 
izbândit deja să dobândească aten- 
ţia, trebuie mai apoi să alerge la 
scrierile Sfinţilor Părinţi des- 
pre rugăciune şi după ele să se 
verifice şi să se îndrume, ca nu cum- 
va să alerge în zadar. Dintre acestea 
folositoare le aflăm pe cele ale lui 
Calist şi Ignatie Xantopol, Grigorie 
Sinaitul, Isaac Sirul, Nil Sorski sau 
Paisie de la Neamţ. 


Înaintea lui Dumnezeu trebuie să 
stăm cu toată atenţia minţii, inimii şi 
sufletului, respingând împrăştierea 
ori visarea. Trebuie să fim conştienţi 
în faţa Cui stăm și să ne vedem pe 
noi ca pe o biată furnică sau ca pe un 
prunc ce se bâlbâie. Să nu ne bizuim 
pe cunoaştere când venim înaintea 
lui Dumnezeu, ci să ne apropiem de 
E] cu cuget de prunc. 


Balada 
fluturilor de aur 


Corina-Emilia Ciuraș 


Pe unde line se coboară 
Aripi de fluturi, aur de seară 


Nădejdi firave, gânduri hulpave 


Braţe ostenite şi chipuri hulite 


Pe unde line se coboară 
Aripi de fluturi, aur de seară 
Minţi îmbuibate, vise furate 


Tainice doriri şi de-oţel rotiri 


Pe unde line se coboară 
Aripi de fluturi, aur de seară 
Părelnice comori, noapte şi zori 


Gingaşe mirări şi aspre trădări 


Pe unde line se coboară 


Aripi de fluturi, aur de seară 
Zidiri părăsite, istorii rostite 


În inimi troiță şi rodul de viţă 


Pe unde line se coboară 
Aripi de fluturi, aur de seară 
Cântări de Înviere, dulce tămâiere 


Lumină curată, nădejde aflată 

Introspecţii literare 


„Ideea principală a romanului 
Idiotul, scrie Dostoievski către o 
prietenă, este să zugrăvese un 
om frumos, un om pozitiv. Ni- 
mic nu e mai greu în lumea aceas- 
ta, mai ales acum. Frumosul e un 
ideal, iar idealul, atât al nostru cât 
şi al Europei, este departe de a fi 
rotunjit. În lume nu există decât o 
singură persoană frumoasă în mod 
pozitiv: lisus Hristos, Mântuitorul 
nostru.” 


Zugrăvirea frumosului om pozitiv 
este o problemă infinită. Arta se 
poate apropia de ea, dar nu o poate 
rezolva, căci omul frumos este sfân- 
tul. Sfinţenia nu este o temă literară. 
Ca să creezi chipul unui sfânt 
trebuie ca tu însuţi să fii sfânt. 
Dostoievski se loveşte de problema 
artei religioase. El caută predecesori 
în literatura mondială: îl aminteşte 
pe Dickens cu Pickwick-ul său, pe 
Victor Hugo cu Jean Valjean, pe 
genialul Cervantes, creatorul lui 
Don Quijote. 


Prinţul Mişkin aduce oamenilor 
propria filosofie, felul său excentric 
de a simţi lumea. În împărăţia lăco- 
miei, mândriei, urii şi senzualităţii 
omeneşti vine un om care e lipsit nu 
numai de egoism, ci şi de sentimen- 
tul propriei sale demnități, un de- 
zinteresat, smerit, compătimitor, 
feciorelnic. EI vine în lumea întune- 
ricului cu luminoasa vedenie a raiu- 
lui: fermecat de chipul curatei fru- 
museţi primordiale, nu bagă în sea- 
mă şi nu vrea să observe desfigura- 
rea şi pervertirea acestui chip. 


Prinţul îi încredinţează pe oa- 
menii urâţi şi răi că ei sunt fru- 


5 ăltuline 
frumosul 


moși şi buni. Îi asigură pe nenoro- 
ciţi că ei sunt fericiţi, se uită la lu- 
mea care zace întru cel rău şi nu 
vede decât chipul unei frumuseți 
curate. 


„Într-o seară, Mîşkin este cuprins 
de o stare de inspiraţie: 


- Oare într-adevăr poţi fi nenoro- 
cit? Ce importanță au necazul şi 
amărăciunea când eu sunt în stare 
să fiu fericit? Ştiţi, eu nu înţeleg 
cum poţi trece pe lângă un pom şi 
să nu fii fericit să-l vezi? Să vorbeşti 
cu un om şi să nu fii fericit că poți 
să-l iubeşti? Dar câte lucruri de 
acest fel, frumoase, întâlneşti la 
fiecare pas... Lucruri pe care şi 
omul cel mai decăzut le găseşte că 
sunt frumoase. Uitaţi-vă la un co- 
pil, priviţi revărsatul divin al zori- 
lor, uitaţi-vă la un firicel de iarbă 
cum creşte, priviți ochii care se uită 
la dumneavoastră şi vă iubesc.” 


Prinţul este o fiinţă din altă 
lume, cea de dinainte de căde- 
rea în păcat. El nu este om deplin 
şi de aceea îi vine greu să stea cu 
oamenii. Se chinuieşte şi suferă îm- 
preună cu ei, dar nu-i poate ajuta. 
Starea lui de om nedeplin întrupat e 
legată de starea lui de om netrupesc. 
„Eu, din cauza bolii mele din naşte- 
re, nu cunosc deloc femeia. Nu mă 
pot căsători cu niciuna.” Fiind el 
însuşi fără păcate, prinţul nu în- 
ţelege că păcatul cere o răs- 
cumpărare şi că în istoria lumii 
e înscrisă crucea de pe Golgo- 
ta. 


EI are experienţa întocmirii unui rai 


Arhim. Paulin Lecca 


pământesc. Într-un sătuc din Elve- 
ţia, el a izbutit să creeze o frăţie de 
dragoste printre copiii ce s-au gru- 
pat în jurul lui şi al nenorocitei fetiţe 
tuberculoase Maria. Şi tocmai 
această idilă elveţiană încearcă el s- 
o transpună în lumea întunericului. 
În visul copilăresc al lui Mîşkin stă 
întreaga tragedie a utopismului. 
Prinţul nu înţelege că pentru 
omul căzut, porţile Raiului ce- 
lui dintâi zidit s-au închis pen- 
tru totdeauna, că drumul spre 
el nu merge înapoi spre nevi- 
novăţia pierdută, ci înainte, 
spre transfigurarea lumii. 


Prinţul Mişkin, aşa cum a fost redat 
de Dostoievski, se aseamănă cu 
Adam şi Eva înainte de cădere. EI 
era copil, dar Apostolul ne spune: 
„nu fiți copii la minte. Fiţi copii 
când e vorba de răutate. La minte 
însă fiţi oameni desăvârşiți.” 

Educaţia creştină 


Copiii trăiesc într-o lume în care 
exprimarea firească s-a schimbat, 
este mult mai rapidă, scurtă, săracă. 
Nu prea exprimăm multe nici măcar 
prin vorbire. Trebuie să-i orientăm 
pe copii spre exprimările ade- 
vărate şi pline de conţinut. Să-i 
învăţăm ce înseamnă aceasta şi să-i 
facem să le preţuiască. Iar prima din- 
tre ele este Sf. Liturghie, cu tot ce 
presupune ea: cuvânt, cântare, ima- 
gine, simţuri. 


De asemenea, lucrurile trebuie să se 
îmbunătăţească şi acasă, la nivelul 
interacțiunii părinţilor cu copiii. Toţi 
sunt ocupați, de multe ori casa ajun- 
ge un haos. Iar părinţii nu sunt un 
exemplu bun în ce priveşte exprima- 
rea. De la ei trebuie să pornească 
lucrarea şi schimbarea. Iar de acolo, 
şi în afara casei, la şcoală, în biserică. 


Apoi este vorba de cărţile bune. 
Contactul de mici cu literatura 
de calitate îi va ajuta mai apoi 
pe copii să o deosebească de cea 
de duzină. Sf. Vasile cel Mare a 
avut de făcut faţă valului de critici 
ridicate în Biserica primară vizavi de 
studierea literaturii păgâne de către 
copiii creştini. El a clarificat acest 
aspect, spunând că, precum albina, şi 
creştinii trebuie să adune polenul cel 
bun din fiecare floare. Este vorba de 
o înţelegere luminată a vieţii şi cultu- 
rii în general. Iar părinţii şi profeso- 
rii au un mare rol în dezvăluirea po- 
lenului din fiecare floare înaintea 


PROFESORI și 
PĂRINȚI (2) 


ochilor curioşi ai copiilor. 


Când Sf. Nicolae al Japoniei a mers 
în arhipelagul nipon în misiune, Sf. 
Inochentie l-a sfătuit să viziteze întâi 
templele budiste, să asculte preoţii 
de acolo cum vorbesc şi să înveţe 
limba de la ei. 


Profesorii ar trebui să-i înveţe pe 
copii nu doar propria materie, ci să 
facă legături şi conexiuni între mate- 
rii, să vadă şcoala ca pe un tot bine 
închegat. Iar fundamentul trebuie să 
fie ortodox. Cum să predăm matema- 
tica din perspectivă ortodoxă? Putem 
să îi punem pe copii să facă aduna- 
rea, folosind, de exemplu, numărul 
Apostolilor: un Apostol şi cu încă 
unul fac doi Apostoli, adică primii 
doi care au fost chemaţi de Hristos. 


Să nu privim matematica doar ca 
matematică. Idolatria în educaţie 
înseamnă să vezi o materie 
doar prin ea însăși, fără a avea 
legătură cu faptul că Dumnezeu 
a lăsat toate ca să ni Se descope- 
re. Aşa ne învaţă şi Sf. Ap. Pavel, că 
cele nevăzute se descoperă din cele 
create și văzute. Astfel, educaţia poa- 
te să obtureze şi mai mult credinţa, 
dacă se concentrează doar pe sine, 
sau, dimpotrivă, poate să fie o fe- 
reastră larg deschisă minţilor copii- 
lor spre Dumnezeu. Dintr-o materie 
în alta, dacă sunt învăţaţi cum să le 
înțeleagă şi să perceapă corect, mai 
târziu cei mici vor ajunge cu mintea 


şi cu inima la adevărata cunoaştere. 


Profesorii trebuie să le explice copii- 
lor că ştiinţa nu este singura cale de a 
studia cele din lumea văzută şi nici 
de a se relaţiona la ele. Căci de multe 
ori, acest fel limitat de a vedea lucru- 
rile poate duce la rău şi la dezastre 
(arme, poluare etc.). Creaţia și şti- 
inţa sunt daruri ale lui Dumne- 
zeu şi ele trebuie folosite ca atare, 
iar nu în mod egoist şi strict materi- 
al. Astfel, copiii vor putea să aleagă 
între a folosi o tehnologie sau alta ori 
nu, pornind de la rostul ei şi de la 
impactul asupra întregii creaţii, dar 
mai ales asupra celorlalți oameni. 


Arta este în primul rând o observare 
a creaţiei. Acest mod de a o vedea îi 
va face pe copii mai atenţi la ce este 
în jurul lor şi vor ajunge să respecte 
ceea ce a făcut Dumnezeu. Iar atenţia 
la natură se va putea muta mai apoi 
mult mai uşor şi preponderent spre 
Dumnezeu şi oameni. 


Trebuie să-i învăţăm pe copii care 
sunt valorile în viaţă şi, în cadrul lor, 
care sunt valorile prioritare. Într-un 
mediu ortodox, programa ar trebui 
structurată ca pondere şi materiile 
predate în funcţie de aceste valori. 


Pr. Patrick Tishel, 


directorul Școlii Ortodoxe 
Sf. Gherman de Alaska, 
SUA 

Chipuri luminoase 


SF. MARIA din GATCINA - 
maângaâietoarea sufletelor cu- 
prinse de deznădejde sau 
deprimare 


La 5o de kilometri de Sankt Peter- 
sburg se află oraşul Gatcina, unde la 
începutul secolului XX a trăit pe 
patul de suferință o călugăriţă, Ma- 
ria. După ce a suferit de encefalită, 
ea s-a îmbolnăvit de Parkinson: cor- 
pul ei, cu totul nemişcat, părea încă- 
tuşat, iar faţa anemică era ca o mas- 
că; putea vorbi, dar începuse să vor- 
bească doar cu jumătate de gură, 
printre dinţi, pronunţând încet şi 
monoton. Ea era totalmente invalidă 
şi avea mereu nevoie de ajutor şi de 
o îngrijire atentă. 


De obicei, această boală continuă cu 
schimbări psihologice radicale (iri- 
tabilitate, o încăpățânare obositoare 
de a repeta întrebări stereotipe, un 
egoism exagerat, manifestări de se- 
nilitate şi altele asemenea), fapt 
pentru care astfel de pacienţi sfâr- 
şesc adesea în spitalele de psihiatrie. 
Dar maica Maria nu doar că nu a 
degenerat psihic, ci a devenit extrem 
de supusă, de umilă, ascultătoare, 
necerând nimic, concentrată în sine 
însăşi; ea a devenit absorbită de 
rugăciunea permanentă, pur- 
tândulLşi boala dificilă fără nici cel 
mai mic murmur. 


Ca o recompensă pentru această 
umilinţă şi răbdare, Domnul i-a tri- 
mis un dar: mângâierea celor 
întristaţi. Oameni cu totul străini 
şi necunoscuţi, care se găseau în 
supărări, întristări, depresie, deznă- 
dejde, au început să o viziteze şi să 
vorbească cu ea. Şi toţi cei care ve- 
neau la ea plecau consolaţi, simțind 
o alinare a supărării lor, o liniştire a 
întristării, o calmare a temerilor, o 
îndepărtare a depresiei și a deznă- 
dejdii. Vestea despre această călugă- 
riță extraordinară s-a răspândit 
treptat dincolo de graniţele oraşului. 


Iată o mărturie minunată despre 


maica Maria: 


Maica Maria trăia într-o căsuţă de 
lemn, la periferia oraşului, unde am 
vizitat-o în martie, 1927. În timp ce 
aşteptam să fiu primit, am examinat 
una din numeroasele fotografii din 
camera de primire, cea a Mitropoli- 
tul Veniamin (al Petrogradului, noul 
mucenic) pe care acesta scrisese: 
Către profund respectata pătimi- 
toare Maica Maria care, printre 
mulți întristaţi, m-a consolat şi pe 
mine, un păcătos... 


Am avut şansa binecuvântată de a fi 
prezent la manifestarea minunii vin- 
decării sufletelor întristate. Un tânăr 
care devenise deznădăjduit după 
arestul şi exilul tatălui său, preot, a 
plecat de la maica având un zâmbet 
de bucurie, hotărându-se să accepte 
treapta de diacon. Un bărbat mai în 
vârstă, care suferea profund din cau- 
za morţii fiului său, a plecat de la 
maica Maria cu fruntea sus şi încu- 
rajat. 


Când am intrat la ea, i-am spus mai- 
cii Maria că mă ataca adesea o de- 
presie teribilă, durând câteodată 
mai multe săptămâni şi că nu pu- 
team găsi nicio metodă de a scăpa 
de ea. „Depresia este o cruce 
duhovnicească”, mi-a spus ea; 
„ea este trimisă să ajute penitentul 
care nu ştie să se pocăiască, adică 
pe acela care, după pocăință, cade 
din nou în păcatele de mai înainte... 
Şi, prin urmare, doar două medica- 
mente pot trata această suferinţă a 
sufletului, uneori foarte mare. Tre- 
buie fie să înveţe să se pocăias- 
că şi să ofere roadele pocăinţei; 
sau, dacă nu, să poarte această 
cruce duhovnicească, depre- 
sia, cu umilință, supunere, 
răbdare şi cu mare mulţumire 
faţă de Domnul, amintindu-şi că 
purtarea acestei cruci este socotită 


HATIA Maria 
TĂIHHCEZ A 


de Domnul ca rod al pocăinţei...”. 
Aceste cuvinte ale maicii Maria au 
fost, literalmente, ca şi când ar fi 
făcut o operaţie pe sufletul meu şi ar 
fi îndepărtat o tumoră duhovniceas- 
că. Şi eu am plecat alt om. 


Prin 1930, maica Maria a fost ares- 
tată. Ea a fost acuzată de propagan- 
dă contra-revoluţionară. Cei care au 
fost prezenţi în timpul arestului des- 
criu imaginea înfricoşătoare a batjo- 
curii şi a crudei violenţe asupra paci- 
entei suferinde, care era paralizată şi 
incapabilă de orice mişcare fizică. 
Biata suferindă a fost trasă de braţe, 
care au fost răsucite la spate, pe po- 
dea şi pe pământ, de la patul ei până 
la camionetă. Credincioşii au înce- 
put să-i ducă pachete modeste în 
închisoare. Acestea au fost acceptate 
timp de o lună. Apoi, dintr-odată, nu 
au mai acceptat pachetele şi au spus 
scurt: „A murit în spital”. (Astfel de 
pacienţi neajutoraţi erau de obicei 
omorâţi.) 


Trupul cuvioasei a fost înmormântat 
în taină în cimitirul din Smolensk, 
nu departe de mormântul Sfintei 
Xenia. La 17 iulie 2006 a avut loc 
canonizarea Cuvioasei Maria din 
Gatcina de către Biserica Ortodoxă 
Rusă. Un an mai târziu, au fost afla- 
te moaştele Sfintei Maria, apoi racla 
cu sfintele moaşte a fost dusă la 
Sankt-Petersburg. Zilnic, la raclă vin 
oameni pentru a se închina şi a cere 
ajutorul pentru vindecarea de de- 
presie şi boli psihice. 


Să avem rugăciunile ei! 


I.G. 

Noi, cei din fostul sistem comunist, 
am fost luaţi ca din oală şi altoiţi pe 
consumismul occidental. Cei care am 
trăit acele vremuri ne mai aducem 
aminte ce nebunie era în anii 90, 
când au început să apară produsele 
Vestului peste noi (alimentare, cultu- 
rale...). Acum ne dăm seama ce ama- 
re sunt, dar am intrat deja în hora 
consumismului... 


Occidentalii au venit la noi deja obo- 
siţi de dracul consumismului, iar noi, 
slabi, fără credinţă, batjocoriţi zeci 
de ani, îndoctrinaţi de ideologia ate- 
istă, ne-am raliat lor, ne-am vândut. 
Iar prima lege care s-a dat, după ce 
am zis că suntem un stat liber, a fost 
dreptul la avort! Acesta este vâr- 
ful consumismului. Cum să con- 
sume şi altul? Cum să-mi permit să 
mai las şi pe altul să consume? Eu 
trebuie să consum, şi apoi alții, fie ei 
şi copiii mei. Dar nici măcar nu sunt 
copii, ci doar o bucată de carne. Jos 
cu ei! 


Pe acest drum am luat-o şi noi şi ne 
apropiem foarte tare de miezul lumii, 
de ultimele ei fortărețe, care curând 
se vor sparge. Duşmanii de moarte 
ai consumismului sunt: iubirea de 
Dumnezeu, iubirea de aproapele, 
iubirea de familie şi neam (familia 
cea mare). 


Iubirea de Dumnezeu e aproape 
anihilată. A rămas turma cea mică şi 
ea o mai ţine, sfinţindu-se tot mai 
mult, după cum zice la Apocalipsă: 
„Cine e nedrept, să nedreptăţească 
înainte. Cine e spurcat, să se spurce 
încă. Cine este drept, să facă drepta- 
te mai departe. Cine este sfânt, să se 
sfințească încă.” 


În ce priveşte iubirea de aproape- 
le, societatea de azi nu ne mai per- 

mite aceasta. Nu ai timp să te opreşti 
lângă cel căzut şi să chemi salvarea. 
Nu ai timp să iubeşti, nu ai timp să 
arăţi iubirea. Nu ai timp să fii tandru 
din cauza oboselii. Singura 
„tandreţe” de care avem timp este 
televizorul sau telefonul, în faţa căru- 
ia zăcem. 


Iubirea de neam a fost complet 
dezavuată. Azi, oricine îşi iubeşte 
neamul este considerat naţionalist, 
chiar prost. Mai rămăsese iubirea 
de familie. Dar e şi ea demodată, ca 
şi cei care zic că mai vor să se căsăto- 
rească. A dori să trăieşti viaţă curată 
înainte de a-ţi întemeia o familie este 
considerat astăzi a fi pur şi simplu 
nebunie. 


De cealaltă parte, meterezele consu- 
mismului sunt tocmai fostele locuri 
de închinare. Pe aceste metereze vor 
veni aşa-zişii preoţi ai noului veac, 
care vor face „liturghia” consumis- 
mului. Și principalul slujitor care va 
fructifica această „liturghie” va fi an- 
tihristul. El va avea mitră, dar fără 
cruce. 


Iată rănile veacului trecut, care sunt 
încă în sufletele noastre. Una din ele 
o relatez mai jos: 


Un ţăran din zona Satu Mare, cel mai 
harnic din sat, a rezistat ani buni să 
nu intre în colectivă, când a venit 
comunismul. Dar, în cele din urmă, l 
-au silit şi l-au îngenuncheat şi i-au 
luat tot pământul şi animalele din 
ogradă. Iar într-o zi, când stătea la 
masă cu copiii săi, a văzut trecând pe 
ulița satului pe cel mai prăpădit şi 
mai leneş dintre consăteni, ajuns 
acum primar comunist. Iar acela ţi- 
nea de frâu tocmai caii lui frumoşi. 
Când caii au ajuns în dreptul casei 
acestui om, obișnuiți de atâţia ani, au 


dat să intre în curte. Atunci comunis- 
tul s-a năpustit la ei cu o bâtă şi i-a 
lovit fără milă. Iar fostul stăpân al 
cailor, cel care nu-i bătuse niciodată 
în viaţa lui, a paralizat pe loc de du- 
rere... Şi după ce a murit, copiii ace- 
lui om au fugit cât au văzut cu ochii. 
Aceasta este o singură lacrimă dintr- 
un ocean de durere... 


Așa au fost mulţi, trăind durerile pă- 
rinţilor ţărani şi fugind mai apoi de 
ele. Aceia au ajuns la oraşe, dezrădă- 
cinaţi, masa de manevră a comuniş- 
tilor, fără credinţă, fără tradiţii, nere- 
uşind să se mai regăsească în noul 
mediu. Mulţi dintre ei s-au pierdut 
ori au ajuns uneltele unora. De aceea 
au fost cu putinţă mineriadele. Mine- 
rii aceia erau foştii ţărani, dezrădăci- 
naţi, cărora li s-a luat totul şi care au 
fost nevoiţi să plece la oraş, să-şi ţină 
familia. Ei au fost înşelaţi până la 
capăt, atât de comunişti, cât şi de 
urmaşii lor, care au ştiut pe cine pot 
manevra, căci sufletele lor fuseseră 
deja distruse. 


Dar oare, în tot dezastrul acesta nu e 
nimic bun? Să ne uităm la tâlharul 
din dreapta. Aşa şi cu noi. Fiecare 
răstignire a veacului XX a în- 
semnat o întărire şi o luminare 
şi o sfințire tot mai mare a celor 
care s-au aşezat în dreapta Cru- 
cii şi pe care suferinţa i-a apropiat 
tot mai mult de Hristos, descoperin- 
du-L pe Dumnezeu şi Biserica Lui 
cea adevărată. După cum se spune: 
în tot răul este şi un bine. Iar dacă 
omul vrea să descopere un bine şi 
mai mare în durerile şi greul pe care 
le îngăduie Dumnezeu să vină asupra 
lui, Dumnezeu îi va sta în ajutor. 

Cuvinte de întărire 


Se spune că într-o mănăstire vieţuia un călugăr pe care 
cinci fraţi îl iubeau, iar unul îi făcea supărare. Pentru 
fratele acesta ce îl mâhnea, el a plecat la altă mănăstire. 
Însă şi în mănăstirea aceasta erau opt fraţi care îl iu- 
beau şi doi care îi făceau supărare. Atunci a fugit către 
a treia mănăstire. Dar şi aici şapte fraţi îl iubeau şi cinci 
îl scârbeau. EI a plecat spre a patra mănăstire, dar pe 
cale a început să cugete întru sine: 


„Câtă vreme voi mai fugi din loc în loc? Niciodată nu- 
mi voi afla odihnă în lumea aceasta. Mai bine mi-ar fi 
să rabd.” 


Atunci a scos o bucată de hârtie şi a scris cu slove de o 
şchioapă: 


CU PelloelaPeG 
trecem marea 


„Voi răbda toate pentru lisus Hristos, Fiul lui Dumne- 
zeu.” 


Intrând în cea de-a patra mănăstire, aici doar un frate 
îl iubea, iar ceilalţi îi erau împotrivă. Dar el a început să 
poarte cu răbdare toate ocările. De îndată ce îl supăra 
cineva, scotea bucata de hârtie şi citea: 


„Voi răbda toate pentru lisus Hristos, Fiul lui Dumne- 
zeu.” 


Și aşa, cu răbdare a biruit, şi au început toţi să-l iubeas- 
că, iar el a rămas la mănăstirea aceea până la moartea 
sa. 


Patericul 
ne invaţța 


A zis avva Pimen: 


Scris este: Pe cele ce ochii tăi le-au văzut, pe acelea mărturiseşte-le! 


Eu însă vă spun vouă: 


Chiar dacă pipăiţi cu mâinile voastre, să nu mărturisiţi. 


Un frate a fost batjocorit într-o astfel de situaţie. A văzut, chipurile, pe fratele său păcătuind cu o femeie. Şi fiind 
mult luptat, a mers şi i-a atins cu piciorul, crezând că sunt ei, şi a zis: 


Încetaţi odată, până când? 


Și, iată, descoperă că erau snopi din spice de grâu. De aceea am zis vouă: chiar dacă pipăiţi cu mâinile voas- 


tre, să nu certaţi. 


